16/03/2020 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Administración Industrial
Resolución da Xefatura Territorial da Coruña polo que se concede a autorización administrativa previa e de construción da instalación eléctrica que se describe no Concello de Oleiros (Núm. expte: IN407A 2020/15-1)

Visto o expediente para outorgamento de autorización administrativa previa e de construción da instalación eléctrica que a seguir se cita: - Solicitante: Calle RDLS 7, SLU - Enderezo Social: Rúa Real, 34 -2º – 15003 – A Coruña - Título: Proxecto “LMTS, CT y LBTS para alimentación de edificio” - Situación: Avenida Ramón Nuñez Montero, 11-13-15 Oleiros (A Coruña) - Descricións técnicas: Liña de media tensión soterrada de 15 kV, con inicio e fin na liña de distribución de media tensión soterrada, entre os centros de transformación 15CQN3 e 15CYJ2, logo de entrar e saír no centro de transformación proxectado, en condutor RHZ1 2OL 12/20 kV 1x (3x240 mm2), Al e lonxitude 30 m. Centro de transformación compacto, en planta baixa de edificio. Celas compactas prefabricadas SF6 (24 kV, 400 A, 16 kA ) de entrada, saída e protección (2L1P) e transformador de 250 kVA, somerxido en líquido dieléctrico. Cumpridos os trámites ordenados na Lei 24/2013, do 26 de decembro (BOE núm.310), do sector eléctrico e no título VII, capítulo II do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, na Lei 5/2017, do 19 de outubro, de fomento da implantación de iniciativas empresariais e de acordo coa Resolución do 19 de febreiro de 2014 da Dirección Xeral de Enerxia e Minas pola que se aproba o procedemento de autorización administrativa de construción (DOG núm.54), esta xefatura territorial resolve: Conceder a autorización administrativa previa e a autorización administrativa de construción da devandita instalación, cuxas características se axustarán en tódalas súas partes ás que figuran no seu proxecto e ás condicións técnicas e de seguridade establecidas nos regulamentos de aplicación. O prazo de vixencia da autorización é dun ano, contado a partir do día seguinte ao da publicación desta resolución no Diario Oficial de Galicia. A presente autorización entenderase outorgada, salvo o dereito de propiedade e sen prexuízo do terceiro, e non poderá ser invocada para excluír ou diminuír a responsabilidade civil ou penal na que puidera incorrer o beneficiario no exercicio da actividade ou na explotación da instalación autorizada. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao medio. Contra o presente acordo, que non é definitivo en vía administrativa, cabe interpor recurso de alzada ante o Conselleiro de Economía, Emprego e Industria no prazo dun mes contado a partir do día seguinte ao da súa notificación ou publicación nos termos establecidos nos artigos 112,115,121 e 122 da Lei 39/2015, do 1 de outubro do procedemento administrativo común das administracións públicas; sen prexuízo de que os interesados poidan interpor calquera outro recurso que se considere pertinente. A Coruña, 10 de marzo de 2020 O xefe territorial Isidoro Martínez Arca